**НАЦИОНАЛЕН УЧЕНИЧЕСКИ КОНКУРС „ЗЕЛЕНА ПЛАНЕТА 2021“**

**РЕГЛАМЕНТ ЗА ПРОВЕЖДАНЕ**

**Националният ученически конкурс „Зелена платена 2021“ е част от Международния детски екологичен форум „Зелена планета 2021“, провеждащ се по инициатива на Общоруското обществено детско екологично движение „Зелена планета“ в рамките на международната му програма „Диалог на културите: от запознанството към уважението”.**

**Организатори на национално ниво са Фондация „Устойчиво развитие за България”, Националният дворец на децата и Представителството на Россътрудничество в България (Руският културно-информационен център).**

*В конкурса могат да участват с творческите си работи ученици от различни възрасти в седем номинации*.

**Мото на конкурса: „Земята - нашият общ дом“**

**Главна тема за 2021 г. на Международния детски екологичен форум: „КОСМОС“**

**Форумът се провежда в рамките на „Десетилетие на детството“ в Русия и е посветен на Годината на науката и технологиите в Русия, както и на 60 години от първия полет на човек в космоса.**

**Цели и задачи на конкурса:**

- Привличане на общественото внимание към международните въпроси на екологията посредством масово приобщаване на децата и младежите чрез изкуството и науката към проблематиката на екологичния поглед към света, който ще подпомогне хармоничното развитие на личността, сплотяване и формиране у младите на широк поглед върху обкръжаващия ги свят и грижата за него.

- Развитие при децата и младежите на умения да изразяват своето отношение към природните и културните ценности чрез резултатите от творческата, художествената, социално полезната и изследователската дейност.

- Систематизиране на резултатите от многогодишната екологична дейност на детските колективи.

- Възпитаване у децата от различните страни на грижливо отношение към единните общочовешки ценности в съответствие с принципите за съхраняване на културното и природното разнообразие, екологичното равновесие и с принципите на устойчивото развитие.

- Формиране у младите жители на планетата на екологична култура и активна жизнена позиция в отношението към глобалните проблеми, стоящи пред човечеството.

- Рзвитие на интереса на децата и младежите към различни сфери на живота посредством привличането им в творческа дейност чрез екология.

**Конкурсна програма на форума**

Конкурсната програма на форума се провежда в два етапа: национален и международен.

Основният критерий за подбора на работите е в съответствие с описаните по-долу номинации.

Творбите на победителите от Националния конкурс ще бъдат представени за участие в конкурсната програма на Международния детски екологичен форум „Зелена планета 2021“.

Официални езици за комуникация на участниците в международния етап на форума са **руски и английски.**

**За участие в Националния конкурс се приемат творчески работи в следните седем номинации:**

1. **„Природата и съдбите на хората“ - „Близък и далечен космос“** – литературен конкурс за авторски размисли (проза, поезия, есе, приказка)

**Изисквания към литературните творби:**

- Творческите работи се представят във формат А4 със стандартни полета, шрифт 12 Times New Roman, интервал между редовете 1.0 – не повече от 1 страница.

- На реда след заглавието се посочват трите имена на автора, година на раждане.

*Оценява се идеята на собственото съчинение, оригиналността, творческата и художествената цялостност, яркостта на изложеното.*

2. **„Зелената планета през погледа на децата“ - „Близък и далечен космос“** –

конкурс за рисунки на тема „Космос“ (космически обекти, планети, космонавти, галактики и др.)

Конкурсът се провежда в **четири възрастови групи:**

I група: предучилищна възраст

II група: 1-4 клас

IV група: 5-7 клас

V група: 8-12 клас

**Изисквания към рисунките:**

- Изпраща се оригинална рисунка формат А3.

- На гърба на рисунката се изписват трите имена на автора, годината на раждане, наименованиетона творбата.

*Оценява се отразяването на тематиката, композиционното решение, нивото на изпълнение, художествената изразителност.*

3. **„Екообектив“ - „Близък и далечен космос“**  **–** конкурс за кинорепортажи за

екологичната социално полезна дейност на детските колективи; видеофилми за космоса и космическите явления.

**Изисквания към кинорепортажите**:

- Изпраща се кинофилм с продължителност до 5 минути на флаш-памет (дискове не се приемат) или линк към YouTube.

- В субтитрите на кинофилма или в звуковия му съпровод се посочват трите имена и годината на раждане на автора (името на филмовото студио или творческия колектив); името на филма; наименованието на мястото, където е била осъществена социално полезната дейност; названието на детския колектив, който я е осъществил.

- **В печатен вид се дублира следната информация**: трите имена и годината на раждане на автора (името на филмовото студио или творческия колектив); името на филма; наименованието на мястото, където се е осъществявала социално полезна дейност; името на детския колектив, който я е осъществил.

*Оценява се спазването на сюжетната линия, операторската и режисьорската работа, разкриването на темата.*

4. **„Многообразие на вековните традиции“** - **„Близък и далечен космос“** – конкурс за отделни артобекти и композиции на тема „Космос“

**Изисквания към оформяне на работите:**

- Изпраща се **снимка на макета** с добро качество с формат **18 х 24 см** и повече.

- На обратната страна на снимката се посочват трите имена и годината на раждане на автора; името на творбата/композицията.

*Оценява се отразяването на темата на конкурса, използването на народни занаяти, оригиналността, композиционното решение, качеството на изработката, художествената изразителност и историческата ценност.*

5. **„Съвременност и традиция“** – конкурс за колекции **костюми на тема „Космос“**

**Изисквания към оформление на работите:**

-Изпраща се кратко описание на колекцията, в което се посочва името на колектива - автор на колекцията костюми, името на колекцията, кратко пояснение (с 1-2 изречения).

- **Фотоалбум** с моделите на колекцията, всяка снимка с формат 18 х 24 см и повече;

- **Обща фотография** на всички модели на колекцията с формат 18 х 24 см и повече.

*Оценява се отразяването на темата на конкурса, композиционното решение, качеството на изработката, художествената изразителност.*

6**. „Природа. Култура. Екология“** - **„Близък и далечен космос“** – конкурс за солови и колективни изпълнения на песни за космоса, театрални постановки, флашмоб и други по темата на конкурса

**Изисквания към оформянето на работите:**

-Изпраща се **програма или кратък анонс на изпълнението**, където се посочва:

- Наименование на песента, театралната постановка или друго изпълнение.

- Трите имена и годините на раждане на изпълнителя или колектива, ако са повече от двама изпълнители.

- Трите имена на художествения ръководител.

- **Видеозапис** на изпълнението на флаш-памет (дискове DVD или CD не се приемат) или линк към YouTube.

- **Обща фотография** на изпълнението формат 18 х 2 4 см и повече.

*Оценява се отразяването на темата на конкурса, нивото на изпълнение, художествената стойност.*

7**. „Природата – безценен дар, един за всички“ –** конкурс за проектни и научноизследователски работи на екологична и космическа тематика

Оригинални научни идеи, технологии, експерименти, посветени на съхраняване на планетата и хармоничната връзка между човека и природата, на космоса. Социално значими проектни и научноизследователски работи за резултатите от социално полезната екологична дейност на детски колективи, включваща следните **основни етапи**: намиране и показване на екологичния проблем; кратко описание на социално полезната дейност за отстраняването на проблема; социална значимост на резултатите от екологичната дейност.

За участие в конкурса се приемат (описание на проведени или в етап на провеждане): **индивидуални авторски** **проекти** с обозначение **„проект“** и **дългосрочни колективни** проекти на детски организации, а също и научноизследователски работи с обозначение **„наука“.**

**Изисквания към оформянето на работите:**

- Изпращат се тезиси в печатен вид, формат А4, със стандартни полета, шрифт 12 Times New Roman, интервал между редовете 1.0 – не повече от 2 страници.

- Възможна е презентация на проекта във формат PowerPoint на флаш-памет.

- На реда след заглавието се изписват трите имена и възрастта на автора и/или името на колектива (възраст на участниците в колектива); името на учреждението с посочване на страната и населеното място; трите имена на ръководителя на проекта, адрес на електронната поща.

*Оценява се целесъобразността и социалната значимост на проекта, описанието на всички основни етапи.*

**За участие в националния конкурс не се допускат работи, които са взаимствани, копие или част от работата на други автори.**

Всички творби за участие да бъдат придружени със заявка за участие (приложение 1) с следните данни: трите имена на автора, държава, възраст, адрес и телефон; училище (извънучилищно звено) с телефон и адрес; декларация - съгласие от родител на детето за предоставяне право на организаторите да ползват тези данни, както и предоставяне на авторски права за популяризиране на творбата, име и телефон на научния ръководител и неговото съгласие за ползване на предоставените данни.

Всички конкурсни работи и съпровождащите ги документи се изпращат не по-късно от **30 април 2021** **г**. на адреса на организаторите:

**Руски културно-информационен център (РКИЦ)**

**За конкурса „Зелена планета 2021“**

**Фондация „Устойчиво развитие за България“**

**Ул. „Шипка“№ 34**

**1504 София**

**За рисунките от номинация** 2. **„Зелената планета през погледа на децата“**

**и на**

***E-mail: zelena\_planeta@mail.bg***

**За творбите от останалите номинации**

**Номинираните в Националния конкурс „Зелена планета 2021“ получават грамоти. Най-добрите творчески работи на национално ниво се изпращат за участие в Международния детски екологичен форум „Зелена планета 2021“. За тази цел писмените творби ще трябва да бъдат преведени на руски или английски език и изпратени на ел. адрес на организационния комитет на конкурса:**

***zelena\_planeta@mail.bg***

*Резултатите от конкурса ще бъдат обявени чрез сайта на Националния дворец на децата и сайта на Руския културно-информационен център.*

*Тържественото награждаване на победителите ще се състои в Руския културно-информационен център в София. Ако епидемичната обстановка не позволява присъствено награждаване, отличията ще бъдат изпратени по пощата.*

***Моля, обърнете внимание!***

*1****. По отношение на авторските права*** *следва да имате предвид, че участвайки в конкурса, Вие предоставяте авторските права над Вашата творба на организаторите (съгласно Закона за авторското право и сродните му права) за безвъзмездно използване за целите на конкурса.*

*2****. По отношение на съхранението на творбите:*** *следва да имате**предвид, че с участието си* ***се съгласявате творбите в конкурса да не бъдат връщани*** *и да бъдат използвани за изложби, за издаване на**календари, дискове, плакати, за публикации в печатни и електронни медии, за благотворителни, представителни и други нетърговски цели.*

*3****.*** *С явяването за получаване на награда участниците, техните родители и учители* ***се съгласяват да бъдат заснемани*** *и материалът да бъде излъчван/публикуван в публичното пространство с нетърговска цел.*

*4.Изпращайки творбата си за участие в конкурса, авторите и техните преподаватели* ***се съгласяват личните им данни да бъдат използвани*** *за организацията на конкурса (съгласно изискванията на Закона за защита на личните данни във връзка с употребата и прилагането на Регламент (ЕС) 2016/679 на Европейския парламент и на Съвета от 27 април 2016 г. относно защитата на физическите лица във връзка с обработването на лични данни и относно свободното движение на такива данни).*

***За контакт с организаторите на Националния детски екологичен конкурс „Зелена планета 2021“:***

***Фондация „Устойчиво развитие за България“, тел. 0896719620,***

***E-mail: zelena\_planeta@mail.bg,***

***РКИЦ – отдел „Наука“, тел. 02 9433523.***

Приложение 1

**НАЦИОНАЛЕН УЧЕНИЧЕСКИ КОНКУРС „ЗЕЛЕНА ПЛАНЕТА 2021“**

**ЗАЯВКА ЗА УЧАСТИЕ**

ИМЕ ................................................................................................, ВЪЗРАСТ ....................,

*(собствено, бащино и фамилно име на участника)*

АДРЕС ..................................................................., ТЕЛЕФОН............, ЕЛ. ПОЩА.............,

УЧИЛИЩЕ / ЦПЛР ........................................................................................., КЛАС ..........,

*(ел. и пощенски адрес на училището и телефон)*

ПРЕПОДАВАТЕЛ: ...................................................................................................................

(имена на преподавателя – научен ръководител на участника, и телефон за връзка)

**ДЕКЛАРАЦИЯ-СЪГЛАСИЕ НА РОДИТЕЛ**

Аз, долуподписаният/-ата ...........................................................................................,

*(трите имена на родителя/настойника)*

родител/настойник на ..............................................................................................................,

*(трите имена на детето)*

**Заявявам своето съгласие, че:**

–с участието в конкурса авторските права на творбата на моето дете се предоставят безвъзмездно и за неограничен период от време на организаторите на конкурса;

–творбата, която участва в конкурса, няма да бъде връщана; тя може да бъде сканирана, снимана, публикувана и използвана за изложби, за издаване на дипляни, дискове, календари и други нетърговски цели, свързани с конкурса;

–с явяването си за получаване на награда за участие в конкурса се съгласявам детето ми и аз да бъдем заснемани и материалът да бъде излъчван/публикуван в публичното пространство;

–предоставям доброволно и давам съгласието си личните данни на детето ми (имена, клас, училище или ЦПЛР) да бъдат използвани при обявяване на резултатите от конкурса.

Дата: ......... Подпис: ...... ......

Населено място: ................... .............................................................

*(трите имена)*

Забележка: Ако участникът в конкурса е над 18 г., попълва декларацията от свое име.